**Tematický výbor č. 3 – Lesy a moderné technológie**

|  |  |  |  |
| --- | --- | --- | --- |
| **Strategický cieľ I:**  **Zvýšiť podiel využívania environmentálne vhodných a moderných technológií a techniky** | | | |
| *Preambula:* | | | |
| Strategickým cieľom bude zabezpečenie zvýšenia investícií do zavádzania a širšieho využívania environmentálne priaznivých, nových a moderných technológií a techniky. Prioritou bude oblasť ťažbovo-dopravných technológií (lanové zariadenia, viacoperačné stroje, rekuperačné zariadenia, vývozné súpravy, mobilné trakčné navijaky, vzdušná doprava), ktorá výrazne ovplyvňuje verejnú mienku (zvýšiť podiel sústredeného dreva pomocou moderných a k lesnému prostrediu šetrných technológií o 2.5 % z objemu ťažby). Súčasťou bude aj podpora moderných technológií a techniky v ďalších oblastiach LH (pestovanie, ochrana lesa a pod.). | | | |
| **Špecifický cieľ 1** | Modernizovať a ekologizovať technológie a techniku v LH | | |
| **Odhadované náklady** | 50,1 mil. EUR z verejných zdrojov | | |
| **Navrhované opatrenia** | | **Časový rámec** | **Finančný rámec, zdroj** |
| 1. Finančne podporiť a zabezpečiť nákup environmentálne priaznivých a moderných technológií a techniky | | 2022 - 2030 | 32 mil. EUR z verejných zdrojov PRV (MPRV) |
| 1. Vypracovať a realizovať systém multikriteriálneho hodnotenia efektívnosti ťažbovo-dopravných technológií, ktorých podpora bude spolufinancovaná z verejných zdrojov | | 2022 | 100 tis. EUR v rámci existujúcich limitov ŠR (MPRV) |
| 1. Vytvoriť finančný nástroj a zabezpečiť využívanie environmentálne vhodnejších technológií v ťažbovo-dopravnom procese | | 2023 - 2030 | 18 mil. EUR z verejných zdrojov ŠR + EŠIF (MPRV, MŽP) |

|  |  |  |  |
| --- | --- | --- | --- |
| **Strategický cieľ II: Zlepšiť kvalitu** **a optimalizovať hustotu lesnej dopravnej siete, zvýšiť podporu lesníckotechnických meliorácií** | | | |
| *Preambula:* | | | |
| Strategickým cieľom bude dosiahnutie optimálnej hustoty lesnej cestnej siete v priemere minimálne 20-25 m/ha, zvýšenie kvality (rekonštrukcia, sanácia, asanácia, meliorácie) lesnej dopravnej siete tak, aby sme v prvom rade znížili jej nepriaznivý vplyv na vodný režim a eróziu a čo najviac prispôsobili jej hustotu a kvalitu potrebám prírode blízkeho hospodárenia. Cieľom bude dosiahnuť pokles podielu približovacích ciest v priemernom až veľmi zlom stave o 10 % (najmä sanácia a asanácia nekvalitnej dočasnej dopravnej siete). Podporou lesníckotechnických melioračných opatrení v povodí sa zlepší najmä vodný režim a zvýši protierózna funkcia lesa. V oblasti úpravy drobných vodných tokov zvýšiť ich podiel aspoň na 3,5 % z celkovej dĺžky spravovaných vodných tokov (najmä rizikové oblasti). Súčasťou strategického cieľa je aj proces zosúladenia príslušných existujúcich a pripravovaných legislatívnych predpisov v tejto oblasti (zákon o ochrane prírody, zákon o lesoch, stavebný zákon a iné). | | | |
| **Špecifický cieľ 1** | Zlepšiť kvalitu lesnej dopravnej siete | | |
| **Odhadované náklady** | 43,3 mil. EUR z verejných zdrojov, fondov EÚ a súkromných zdrojov | | |
| **Navrhované opatrenia** | | **Časový rámec** | **Finančný rámec, zdroj** |
| 1. Vypracovať a realizovať systém multikriteriálneho hodnotenia efektívnosti optimálnej hustoty lesnej dopravnej siete, ktorých podpora bude spolufinancovaná z verejných zdrojov | | 2022 | 100 tis. EUR v rámci existujúcich limitov ŠR (MPRV) |
| 1. Aktualizovať technickú normu STN 73 6108 Lesná dopravná sieť | | 2022 - 2025 | 100 tis. EUR z verejných zdrojov, EŠIF (MPRV) |
| 1. Pripraviť návrhy zosúladenia úpravy príslušných legislatívnych predpisov (zákon o ochrane prírody, zákon o lesoch, stavebný zákon a iné) | | 2022 - 2025 | 100 tis. EUR v rámci existujúcich limitov ŠR (MPRV, MŽP) |
| 1. Modernizovať a pokračovať v realizácii prieskumu lesnej dopravnej siete s cieľom získania objektívnych informácií o stave lesných ciest | | 2022 - 2030 | 1,8 mil. EUR z verejných zdrojov PRV (MPRV) |
| 1. Optimalizovať hustotu kvalitnej lesnej cestnej siete vrátane podpory projektovej činnosti – výstavba, rekonštrukcie | | 2022 - 2030 | 14,3 mil. EUR z verejných zdrojov PRV + súkromné zdroje (MPRV, MŽP) |
| 1. Realizovať sanácie a asanácie nekvalitnej lesnej dopravnej siete a údržbu lesnej cestnej siete vrátane podpory projektovej činnosti | | 2022 - 2030 | 26,9 mil. EUR z verejných zdrojov PRV + súkromné zdroje (MPRV, MŽP) |
| **Špecifický cieľ 2** | Zlepšiť vodný režim povodí a zvýšiť protieróznu funkciu lesa | | |
| **Odhadované náklady** | 3,3 mil. EUR z verejných zdrojov, fondov EÚ a súkromných zdrojov | | |
| **Navrhované opatrenia** | | **Časový rámec** | **Finančný rámec, zdroj** |
| 1. Vypracovať a realizovať systém hodnotenia efektívnosti lesníckotechnických meliorácií a úprav drobných vodných tokov s cieľom vodozádržných opatrení, ktorých podpora bude spolufinancovaná z verejných zdrojov | | 2022 | 100 tis. EUR v rámci existujúcich limitov ŠR (MPRV) |
| 1. Realizovať lesníckotechnické meliorácie s prioritizáciou na vodozádržné opatrenia vrátane podpory projektovej činnosti | | 2022 - 2030 | 4 mil. EUR z verejných zdrojov PRV + súkromné zdroje (MPRV, MŽP) |
| 1. Realizovať úpravu drobných vodných tokov v rizikových oblastiach z hľadiska povodní vrátane podpory projektovej činnosti | | 2022 - 2030 | 3 mil. EUR z verejných zdrojov PRV (MPRV, MŽP) |

|  |  |  |  |
| --- | --- | --- | --- |
| **Strategický cieľ III: Zvýšiť využívanie moderných informačno-komunikačných technológií a DPZ** | | | |
| *Preambula:* | | | |
| Strategickým cieľom bude rozvoj technológií a dobudovanie informačného systému LH v zmysle strategických priorít Národnej koncepcie informatizácie verejnej správy (NKIVS), aplikácií typu klient-server, webových aplikácií, sieťových (mapových) služieb a mobilných aplikácií s ohľadom na multiplatformovosť a multirežimovosť u správcu informačného systému LH. Cieľom bude aj podpora rozvoja, vzdelávania, výskumu a implementácia nástrojov využívania hromadných dát získaných z diaľkového prieskumu Zeme (DPZ), vyplývajúcich z aktuálnych a predikčných požiadaviek kladených na tvorbu moderných digitálnych produktov ako aj nástrojov na modelovanie a predikciu stavu lesa v prepojení na klimatické zmeny, riziko hospodárenia a variantný manažment lesa. Zároveň pôjde o kreovanie nástrojov pre zabezpečenie spracovania geopriestorových údajov podľa zadefinovaných funkčných, kvalitatívnych a kvantitatívnych požiadaviek potenciálnych odberateľov výstupov pre jednotlivé tematické oblasti (geografické informačné systémy, ekológia, lesníctvo, doprava a pod.). Základom bude platforma Big Data Automation tak, aby mohli byť automatizovane predspracované do podoby definovanej vybranými odberateľmi verejnej, štátnej správy a ostatných odberateľov a zároveň agregované na plne použiteľnú aplikačnú úroveň.  Naplnenie tohto cieľa prispeje k inovácii a racionalizácii prác súčasných postupov zisťovania stavu lesa v HÚL, zvýšenia spoľahlivosti zisťovania údajov, ako aj efektívnosti využívania ľudských zdrojov v procese vyhotovovania programu starostlivosti o lesy (PSL). | | | |
| **Špecifický cieľ 1** | Zlepšiť využitie údajov informačného systému LH v zmysle strategických priorít NKIVS | | |
| **Odhadované náklady** | 3,4 mil. EUR z verejných zdrojov a fondov EÚ | | |
| **Navrhované opatrenia** | | **Časový rámec** | **Finančný rámec, zdroj** |
| 1. Realizovať rozvoj a dobudovať IS LH podľa Centrálneho metainformačného systému verejnej správy (MetaIS) | | 2022 - 2030 | 2,5 mil. EUR z verejných zdrojov ŠR + EŠIF (MPRV, MIRRI) |
| 1. Vytvárať a zlepšovať elektronické služby v IS LH | | 2022 - 2030 | 900 tis. EUR z verejných zdrojov ŠR + EŠIF (MPRV, MIRRI) |
| **Špecifický cieľ 2** | Zvýšiť využívanie moderných informačno-komunikačných technológií a DPZ v zisťovaní stavu lesa | | |
| **Odhadované náklady** | 7,5 mil. EUR z verejných zdrojov a fondov EÚ | | |
| **Navrhované opatrenia** | | **Časový rámec** | **Finančný rámec, zdroj** |
| 1. Realizovať projekt dobudovania pracoviska DPZ | | 2022 - 2026 | 5,3 mil. EUR z verejných zdrojov ŠR + EŠIF (MPRV, MIRRI) |
| 1. Tvorba moderných digitálnych produktov, rozvoj a implementácia moderných technológií a DPZ v zisťovaní stavu lesa a implementácia moderných nástrojov predikcie vývoj lesa | | 2022 - 2030 | 2,2 mil. EUR z verejných zdrojov ŠR + EŠIF (MPRV, MIRRI) |